A1 Englannin arvioinnin tukimateriaali (1.-2.lk)

Seuraavat 1.-2.luokan englannin A1 ops:n kohdat tulee arvioida:

**Kehittyvä kielitaito, taito toimia vuorovaikutuksessa** (T6, T7, T8)

* Oppilas osaa käyttää kieltä viestintäkumppanin tukemana muutamissa
yleisimmin toistuvissa viestintätilanteissa.

-> Käytännössä riittää, että oppilas esim. toistaa opettajan mallin perässä, laulaa mukana tai osallistuu yhteistoimintaan.

-> Havainnoidaan, ymmärtääkö oppilas kuulemaansa ja näkemäänsä. Kyse on yksittäisistä sanoista ja yksinkertaisista ilmauksista.

**Kehittyvä kielitaito, taito tulkita tekstejä** (T9)

**= kielen ymmärtäminen**

* Oppilas ymmärtää muutamia kuulemiaan ja näkemiään sanoja ja
ilmauksia.

-> Ops ei määrää tiettyjä aihealueita, vaan opettaja saa valita, mitä sanoja harjoitellaan esim. oppilaiden mielenkiinnon mukaan.

-> Kyse on yksittäisistä sanoista ja ilmauksista. esim. Hello. Thank You. How are you?

**Kehittyvä kielitaito, taito tuottaa tekstejä** (T10)

**= kielen puhuminen**

* Oppilas osaa käyttää tavallisimpia sanoja ja ilmauksia puheessa sekä ääntää niitä ymmärrettävästi.

-> Huom! Ymmärrettävä ääntäminen tarkoittaa, että oppilas uskaltaa tuottaa englanninkielisiä sanoja ja ääntää ne omalla tavallaan.

**Kielenopiskelutaidot** (T3, T5)

* Oppilaan yhteistyö- ja ryhmätyötaitojen jatkuva arviointi.
* Itse- ja vertaisarviointi

**Arvioinnin tulee olla kannustavaa.**

**“**Opettajan tehtävä on varmistaa, että jokainen oppilas saavuttaa hyvän osaamisen tason.” Vahvistetaan oppilaan myönteistä suhtautumista kielenoppimiseen ja omiin kykyihinsä. Herätellään kiinnostusta englannin kieltä kohtaan. Arviointi perustuu havainnointiin ja yksinkertaiseen dokumentointiin. 1.-2.luokalla EI pidetä suullisia eikä kirjallisia kokeita englannista.